CELEX: 62008TN0582
Language: da
Date: 2008-12-30 00:00:00
Title: Sag T-582/08: Sag anlagt den 30. december 2008 — Carpent Languages mod Kommissionen

21.3.2009   
            
            
               DA
            
            
               Den Europæiske Unions Tidende
            
            
               C 69/43
            
         Sag anlagt den 30. december 2008 — Carpent Languages mod Kommissionen
   (Sag T-582/08)
   (2009/C 69/96)
   Processprog: fransk
   Parter
   
      Sagsøger: Carpent Languages SPRL (Bruxelles, Belgien) (ved avocat P. Goergen)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Søgsmålet antages til realitetsbehandling, og sagsøgeren gives medhold.
            
         
               —
            
            
               Følgelig annulleres afgørelsen om at afvise sagsøgerens bud.
            
         
               —
            
            
               Afgørelsen om at tildele kontrakten til det private selskab med begrænset hæftelse ADIE TECHNICS annulleres.
            
         
               —
            
            
               Subsidiært, såfremt Retten ikke skulle tage påstanden om annullation af den anfægtede afgørelse til følge, tilpligtes Kommissionen at betale sagsøgeren 200 000 EUR (tohundrede tusinde EUR) i skadeserstatning.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har anfægtet Kommissionens afgørelse om at afvise Carpents bud indgivet som led i udbudsbekendtgørelse for del nr. 4 i kontrakten med titlen »Flere rammekontrakter vedrørende tjenesteydelser med planlægning af møder og konferencer« (JO 2008, S 58-77561), samt afgørelsen om at tildele kontrakten til en anden tilbudsgiver. Sagsøgeren har endvidere nedlagt påstand om erstatning for det tab, den anfægtede beslutning angiveligt har forårsaget.
   Til støtte for søgsmålet har sagsøgeren påberåbt sig tre anbringender:
   
               —
            
            
               Der er sket en tilsidesættelse af begrundelsespligten for så vidt som Kommissionen hverken har præciseret den tilslagsmodtagende tilbudsgivers opnåede point eller fordelene ved det tilslagsmodtagende bud i forhold til sagsøgerens bud. Endvidere har Kommissionen ikke præciseret, hvilket af sagsøgerens to sagseksempler ikke havde opnået et tilstrækkeligt antal point.
            
         
               —
            
            
               Der er anlagt et åbenbart urigtigt skøn for så vidt som evalueringsudvalget havde givet et af sagsøgerens sagseksempler mindre end 70 point på trods af, at sagsøgeren i overensstemmelse med udbudsbetingelserne udførligt havde angivet den tilgang, den ville følge for at levere de udbudte tjenesteydelser, de midler, den ville tilknytte de forskellige opgaver, arbejdskalenderen samt et omkostningsoverslag.
            
         
               —
            
            
               Der er sket en tilsidesættelse af ligebehandlingsprincippet og princippet om forbud mod forskelsbehandling som fastsat i finansforordningens artikel 89, stk. 1, idet tilslagsmodtageren ikke opfyldte udvælgelseskriterierne vedrørende den tekniske kapacitet.